Palestyńczyki (po arabsku: ‏الشعب الفلسطيني‎) – nacyjŏ wywodzōncŏ sie z Palestyny, miyszkajōncŏ z wiynksza w Sztrefie Gazy i na Zachodnim Brzygu, co tworzōm Państwo Palestynã. Gŏdajōm po arabsku. Idzie jejich uznać za tajla srogszyj nacyje Araberōw. Skirz dugotrwałego kōnfliktu miyndzy Palestynōm i Izraelym tajla Palestyńczyków je wychodźcami poza swojã ôjczyznōm. W Sztrefie Gazy miyszkŏ kole 2 milijōny ôsōb. Terytoria ôkupowane zamiyszkuje bez 2,5 mln Palestyńczyków, z czego wiynkszość to wychodźcy z terynu zajyntego bez Izrael. Poza terynami Autōnōmije miyszkŏ jejich jeszcze 2–3 milijōny, z wiynksza w Jordanije i Syryje.